Sakeman dán verhoor ná moord op vrouRameez en Fatima Patel. Foto: Facebook ŉ Sakeman van Limpopo wat aangekla word van die moord op sy vrou, se verhoor sal eers volgende jaar begin. Rameez Patel sal op 15 Februarie in die Polokwane-hooggeregshof teregstaan op aanklagte dat hy sy vrou vermoor het. Patel, wat vroeër op borgtog van R250 000 vrygelaat is, het Woensdag in die Polokwane-landdroshof verskyn waartydens sy borgvoorwaardes ook verslap is. Hy word daarvan beskuldig dat hy sy vrou, Fatima (29), aangerand en doodgeskiet het. Patel hou egter vol dat sy noodlottig gewond is tydens ŉ mislukte rooftog by hulle huis. Die voorval het in April in die egpaar se huurwoonstel in Nirvana plaasgevind. Patel sal in Junie op ŉ tweede aanklag van moord in die hooggeregshof verskyn, nadat hy en sy broer glo in 2013 ŉ man aangerand en dit tot sy dood gelei het.